L'Ajuntament de Paterna instal·la torres de càrrega per a dispositius mòbils en els seus edificis municipals
05/04/2022

# L'Ajuntament de Paterna instal·la torres de càrrega per a dispositius mòbils en els seus edificis municipals

[![L'Ajuntament de Paterna instal·la torres de càrrega per a dispositius mòbils en els seus edificis municipals](/images/noticias/2022/4/7986/7986_lg.jpg)](/images/noticias/2022/4/7986/7986_lg.jpg)

05.04.2022

*   El mecanisme permetrà que els ciutadans i ciutadanes puguen carregar els seus telèfons intel·ligents i tauletes mentre esperen o realitzen algun tràmit amb l'administració.
*   El consistori ja ha implantat aquestes estacions de càrrega, que compten amb huit ports USB i dos endolls tradicionals que permeten recarregar tot tipus d'aparells, en el SIAC, la EPA, la piscina climatitzada així com les biblioteques de la Cova Gran i La Canyada i està previst establir-les en tots els edificis municipals.

L'Ajuntament de Paterna ha implantat en les seues instal·lacions torres de càrrega per a dispositius electrònics a la disposició de tots els veïns i veïnes de la ciutat que acudisquen als diferents edificis municipals a realitzar el seu tràmits amb el consistori.

Aquests elements de càrrega s'han col·locat inicialment en les oficines del Servei d'Informació i Atenció Ciutadana (SIAC), l'Escola per a Adults (EPA), la piscina climatitzada i les biblioteques de la Cova Gran i La Canyada, encara que es preveu anar ampliant la seua col·locació a la resta d'edificis i instal·lacions municipals.

Tal com ha explicat el regidor de Smart City, Recursos Humans, Transparència i Atenció a la Ciutadania, Lucas Jodar _“l'aparell permetrà que els ciutadans i ciutadanes puguen carregar els seus telèfons intel·ligents i tauletes mentre esperen o realitzen algun tràmit amb l'administració”._

Aquest mecanisme de càrrega d'aparells electrònics compte entre les seues dues cares amb huit ports USB i dos endolls tradicionals que permeten recarregar tot tipus de dispositius. Està especialment dissenyat per a mòbils, tauletes i ordinadors portàtils i, a més, compta amb una tecnologia de càrrega ràpida que protegeix la bateria dels aparells que es connecten.

El consistori preveu implantar aquesta estació de càrrega en tots els edificis de l'Ajuntament de Paterna amb la finalitat de facilitar tant els tràmits de la ciutadania amb l'administració, com la seua vida quotidiana.

_“Amb aquesta iniciativa es busca no sols facilitar el dia a dia dels veïns i veïnes de Paterna, sinó també actualitzar les instal·lacions de l'Ajuntament i adaptar-les a les necessitats de la vida moderna”,_ ha assenyalat el regidor de Smart City, Lucas Jodar.